ONTHOU-JY'S - INK - INK ONTHOU-JY'S - INK
Datum gepubliseer: 9 Oktober 2019 Aantal woorde: 223 73 Kere gelees ♥4
Liefste, onthou jy nog
die tye nou lank reeds verby?
Waarom tog die hartseer
van al daardie mooi onthou-jy’s?
Laat nag teen my kamervenster aan,
merk ek die blink van ‘n traan.
Daar’s geen sterre wat buite meer skyn,
dis nou net ‘n vaal reёngordyn.
Ek sien jou portret teen die muur,
die tydglas loop leeg elke uur.
Jou oё kyk vir my uit die raam…
teer saggies fluister ek jou naam.
Onthou jy nog die onthou-jy’s my lief?
‘n Foto, bos blomme, ‘n brief…
Uitgelate in die water, op die strand,
speels laggend neervan op die sand…
Nat omhelsings met soentjies so teer,
die belofte môre sien ons mekaar weer?
Die pyn van gister se onthou-jy’s
is deel van vandag se seerkry’s.
(Van al daardie mooi onthou-jy’s x 3)
Liedjieskrywer en sanger: Yvonne de Kock